Neuvoston yhteinen toiminta 29 päivältä lokakuuta 2001, Euroopan unionin erityisedustajan nimittämisestä entiseen Jugoslavian tasavaltaan Makedoniaan



Virallinen lehti nro L 287 , 31/10/2001 s. 0001 - 0002



Neuvoston yhteinen toiminta 29 päivältä lokakuuta 2001, Euroopan unionin erityisedustajan nimittämisestä entiseen Jugoslavian tasavaltaan Makedoniaan (2001/760/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan ja 18 artiklan 5 kohdan, sekä katsoo seuraavaa: (1) Neuvosto hyväksyi 29 päivänä kesäkuuta 2001 yhteisen toiminnan 2001/492/YUTP(1) François Léotardin nimittämisestä Euroopan unionin erityisedustajaksi entiseen Jugoslavian tasavaltaan Makedoniaan erityisesti tehtävänään luoda ja ylläpitää läheisiä suhteita entisen Jugoslavian tasavallan Makedonian hallitukseen ja poliittiseen prosessiin osallistuviin osapuoliin sekä tarjota Euroopan unionin neuvoja ja välitystä poliittisessa prosessissa. Tämän yhteisen toiminnan voimassaolo päättyy 29 päivänä lokakuuta 2001. (2) Entiseen Jugoslavian tasavaltaan Makedoniaan nimitetyn EU:n erityisedustajan toimeksianto on uudistettava 13 päivänä elokuuta 2001 tehdyn puitesopimuksen täydellisen täytäntöönpanon edistämiseksi. (3) François Léotardin pyydettyä eroa tehtävästään hänen seuraajakseen olisi nimitettävä korkean edustajan ehdottama ehdokas. (4) Euroopan unionin erityisedustajien nimittämismenettelyistä ja hallinnollisista järjestelyistä 30 päivänä maaliskuuta 2000 neuvoston antamien sääntöjen mukaan jäsenvaltioiden ja komission edustustot voivat pyynnöstä tarjota omista resursseistaan aiheellista ja kohtuullista apua erityisedustajan toimistolle, ON HYVÄKSYNYT TÄMÄN YHTEISEN TOIMINNAN: 1 artikla Euroopan unionin erityisedustajaksi entiseen Jugoslavian tasavaltaan Makedoniaan nimitetään Alain Le Roy. 2 artikla Erityisedustajan toimeksiantoon kuuluu korkean edustajan valvonnassa toimia seuraavilla aloilla: a) luoda ja ylläpitää läheisiä suhteita entisen Jugoslavian tasavallan Makedonian hallitukseen ja poliittiseen prosessiin osallistuviin osapuoliin; b) tarjota Euroopan unionin neuvoja ja välitystä poliittisessa prosessissa; c) toimia läheisessä yhteistyössä unionin puheenjohtajavaltion paikallisen edustajan, edustustojen päälliköiden ja komission sekä Euroopan unionin tarkkailuvaltuuskunnan kanssa; d) luoda ja ylläpitää tarvittavan yhteensovittamisen varmistamiseksi läheisiä suhteita muihin kansainvälisiin ja alueellisiin toimijoihin, joita asia koskee, mukaan lukien Naton, Etyjin ja Yhdistyneiden Kansakuntien paikalliset edustajat; e) pyydettäessä myötävaikuttaa syntyneiden sopimusten täytäntöönpanoon; f) seurata tiiviisti kehitystä ja aloitteita turvallisuuden alalla ja pitää yhteyttä kaikkiin elimiin, joita asia koskee. 3 artikla 1. Ranska ja neuvosto vastaavat Euroopan unionin erityisedustajan kuluista 31 päivään joulukuuta 2001. 2. Euroopan unionin erityisedustajan hallintomenot katetaan 1 päivästä tammikuuta 2002 lähtien korkeana edustajana toimivan pääsihteerin päätöksestä asteittain neuvoston talousarviosta yhteisön talousarvion pääluokassa neuvosto olevan, erityisneuvonantajia koskevan budjettikohdan 1 1 1 3 käytettävissä olevien määrärahojen rajoissa. 3. Erityisedustajan tehtävien suorittamiseen liittyvien menojen kattamiseen tarkoitettu rahoitusohje katetaan myöhemmin tehtävien neuvoston päätösten ja neuvoston 30 päivänä maaliskuuta 2000 neuvoston antamien sääntöjen mukaisesti. 4 artikla Euroopan unionin erityisedustaja antaa säännöllisesti omasta aloitteestaan tai pyydettäessä raportteja poliittisen toimeksiantonsa täytäntöönpanosta neuvostolle korkean edustajan välityksellä. 5 artikla 1. Tämä yhteinen toiminta tulee voimaan päivänä, jona se tehdään. Sen voimassaolo päättyy 28 päivänä helmikuuta 2002. 2. Tätä yhteistä toimintaa tarkastellaan säännöllisesti. 6 artikla Tämä yhteinen toiminta julkaistaan virallisessa lehdessä. Tehty Luxemburgissa 29 päivänä lokakuuta 2001. Neuvoston puolesta Puheenjohtaja L. Michel (1) EYVL L 180, 3.7.2001, s. 1.